## Naredba o homologaciji motornih vozila s obzirom na uređaj za pokazivanje brzine uključujući i njegovu ugradbu

### NN 122/1999 (23.11.1999.), Naredba o homologaciji motornih vozila s obzirom na uređaj za pokazivanje brzine uključujući i njegovu ugradbu

# DRŽAVNI ZAVOD ZA NORMIZACIJU I MJERITELJSTVO

Temeljem članka 13. stavak 2., članka 17. stavak 2. i članka 23. stavak
4. Zakona o normizaciji ("Narodne novine" broj 55/96) ravnatelj Državnog
zavoda za normizaciju i mjeriteljstvo donosi

## NAREDBU

### O HOMOLOGACIJI MOTORNIH VOZILA S OBZIROM NA UREĐAJ ZA POKAZIVANJE BRZINE UKLJUČUJUĆI I NJEGOVU UGRADBU

I. PODRUČJE PRIMJENE

1. Cestovna motorna vozila moraju biti homologirana s obzirom na uređaj
za pokazivanje brzine uključujući i njegovu ugradbu sukladno ovoj naredbi.

2. Odredbe ove naredbe odnose se na uređaje za pokazivanje brzine za
cestovna motorna vozila uključujući i njihovu ugradbu

II. ZAHTJEVI

3. Predočnik brzinomjera mora biti postavljen u neposrednom vidnom polju
vozača te mora biti jasno vidljiv i po danu i u noći. Raspon naznačenih
brzina mora biti dostatno velik da obuhvati najveću brzinu koju je naveo
proizvođač za ta vozila.

3.1 Podjela ljestvice mora biti u odsječcima od po 1, 2, 5 ili 10 km/h.
Vrijedosti brzine moraju biti prikazane na predočniku na sljedeći način:
kad najveća vrijednost na predočniku ne prelazi 200 km/h, vrijednosti brzina
moraju biti prikazane u odsječcima koji nisu veći od 20 km/h. Kad najveća
najveća vrijednost na predočniku prelazi 200 km/h, tada vrijednosti brzina
moraju biti prikazane u odsječcima koji nisu veći od 30 km/h. Prikazani
odsječci vrijednosti brzina ne moraju biti jednaki.

3.2 U slučaju vozila koja su proizvedena za prodaju u zemljama u kojima
se upotrebljava britanski sustav jedinica, na predočniku moraju također
biti označene milje na sat (mph). Podjela ljestvice mora biti s 1, 2, 5
i 10 mph. Vrijednosti brzine na predočniku moraju biti prikazane u odsječcima
ne većim od 20 mph, s početkom od 10 mph ili 20 mph. Prikazani odsječci
vrijednosti brzina ne moraju biti jednaki.

4. Točnost uređaja za pokazivanje brzine mora se ispitati sukladno sljedećemu
postupku:

4.1 Vozilo mora biti opremljeno gumama za uobičajenu ugradbu; ispitivanje
treba ponoviti za sve tipove brzinomjera koje je proizvođač naveo.

4.2 Ispitivanje treba provesti na neopterećenu vozilu. Dodatna opterećenja
mogu se dodati u svrhe mjerenja. Težina vozila i njezina raspodijeljenost
po osovinama mora se navesti u izjavi o homologaciji (vidi točku 6. dodatka
1. Pravilnika ECE R 39.00).

4.3 Referentna temperatura uređaja za mjerenje brzine mora biti 23°C
± 5°C.

4.4 Tijekom svakog ispitivanja tlak guma mora biti jednak uobičajenu
radnom tlaku, kao što je navedeno u točki 2.4 Pravilnika ECE R 39.00.

4.5 Vozilo treba ispitati pri sljedećim brzinama:

|  |  |
| --- | --- |
| Najveća brzina koju je naveo       proizvođač vozila (Vmax)                     (km/h) | Brzina pri ispitivanju (km/h) |
| 50 < Vmax Ł100   100 < Vmax Ł150    150 < Vmax | 40 i 80% Vmax (ako je    brzina pri ispitivanju ł 55)      40, 80 i 80% Vmax (ako je    brzina pri ispitivanju ł 100)               40, 80 i 120 |

4.6 Točnost mjerila koji se upotrebljavaju za mjerenje stvarne brzine
vozila mora biti do ± 0.5 %.

4.6.1 Površina ispitne staze, ako se upotrebljava, mora biti ravna i
suha te osigurati potrebno prijanjanje.

4.6.2 Ako se za mjerenje upotrebljava dinamometar s valjcima, promjer
valjaka mora biti barem 2 m.

5. Pokazana brzina nikada ne smije biti manja od stvarne brzine. Pri
brzinama ispitivanja koje su navedene u točki 4.5. i između tih brzina
mora postojati sljedeća zavisnost između brzine pokazane na predočniku
brzinomjera (V1) i stvarne brzine (V2):

0 Ł V1 - V2 Ł
V2/10 + 4 km/h

IV. ISPITIVANJE UREĐAJA ZA POKAZIVANJE BRZINEI VOZILA

5. Ispitivanje uređaja za pokazivanje brzine i vozila u smislu ove naredbe
može provoditi samo ovlašteni laboratorij prema zahtjevima Pravilnika broj
39 Ekonomskog povjerenstva Ujedinjenih naroda za Europu, s izmjenama i
dopunama koje su stupile na snagu do 25. prosinca 1997. 1, koji
je dodatak Ženevskom sporazumu iz 1958. o prihvaćanju jednakih uvjeta za
homologaciju i uzajamno priznavanje homologacije opreme i dijelova motornih
vozila (u daljnjem tekstu: Pravilnik ECE R 39.00.

6. Pravilnik ECE R 39.00 u izvorniku dostupan je u normoteci Državnog
zavoda za normizaciju i mjeriteljstvo. Pročišćeni tekst dijelova tog pravilnika
dan je u prijevodu na hrvatski jezik u prilogu 1. ove naredbe.

V. HOMOLOGACIJA UREĐAJA ZA POKAZIVANJE BRZINE I VOZILA

7. Državni zavod za normizaciju i mjeriteljstvo provodi homologaciju
uređaja za pokazivanje brzine i vozila u smislu ove naredbe prema Pravilniku
ECE R 39.00.

VI. PROVJERA SUKLADNOSTI

8. Provjera sukladnosti vozila sa zahtjevima ove naredbe provodi se
prema postupku koji je propisan Pravilnikom o homologaciji vozila ("Narodne
novine" broj 82/96, 107/96, 79/97, 132/97, 58/98, 59/99 i 648/98).

VII. PRIMJENA

9. Ova naredba stupa na snagu osmog dana nakon objave u "Narodnim novinama".

10. Danom stupanja na snagu ove naredbe prestaje vrijediti Naredba o
obaveznoj homologaciji motornih vozila što se tiče brzinomjera i njegove
ugradnje u vozilo ("Narodne novine" br. 53/91).

Klasa: 011-02/99-02/11
Urbroj: 558-04/7-99-1
Zagreb, 30. rujna 1999.

Ravnatelj
Državnog zavoda za normizaciju i mjeriteljstvo
**dr. sc. Jakša Topić, dipl. ing.,** v. r.

\_\_\_\_\_\_\_\_\_
1ECE dokumenti u kojima je objavljen tekst pravilnika:

E/ECE/324 - E/ECE/TRANS/505Rev.1/ Add.38 (Izvornik Pravilnika, stupio na
snagu 20. studenoga 1978.) E/ECE/324 - E/ECE/TRANS/505Rev.1/ Add.38 / Amend.1
(Dopuna 1, stupila na snagu 18. srpnja 1988.) E/ECE/324 - E/ECE/TRANS/505Rev.1/
Add.38 / Amend.2 (Dopuna 2, stupila na snagu 25. prosinca 1997.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_PRILOG
1.

"JEDNAKE ODREDBE KOJE SE ODNOSE NA HOMOLOGACIJU MOTORNIH VOZILA
S OBZIROM NA UREĐAJ ZA POKAZIVANJE BRZINE, UKLJUČUJUĆI I NJEGOVU UGRADBU 1"
s izmjenama i dopunama koje su stupile na snagu do 22. prosinca 1997. u
prijevodu na hrvatski jezik

**Pravilnik ECE R 39.00**

Prijevod sadrži ove dijelove pravilnika:

Točka 1. Područje primjene

Točka 2. Definicije

Točka 3. Zahtjev za homologaciju

Točka 4. Homologacija

Točka 5. Zahtjevi

Točka 6. Preinaka tipa vozila

Točka 7. Sukladnost proizvodnje

*Dodaci:*

Dodatak 1: Izjava koja se odnosi na izdanu homologaciju (ili odbijenu
ili povučenu homologaciju) tipa vozila s obzirom na uređaj za mjerenje
brzine i njegovu ugradbu u skladu s Pravilnikom br. 39

Dodatak 2: Izgledi homologacijskih oznaka

Dodatak 3: Ispitivanje točnosti brzinomjera u cilju provjere sukladnosti
proizvodnje

\_\_\_\_\_\_
(1) Naslov izvornika na engleskome jeziku:
UNIFORM PROVISION CONCERNING THE APPROVAL OF VEHICLES WITH REGARD TO THE
SPEEDOMETER EQUIPMENT INCLUDING ITS INSTALATION

1. PODRUČJE PRIMJENE

Ovaj pravilnik odnosi se na homologaciju motornih vozila namijenjenih
uporabi na cesti čija najveća brzina prelazi 50 km/h.

2. DEFINICIJE

U smislu ovoga pravilnika:

2.1. "Homologacija vozila" znači homologacija tipa vozila
s obzirom na uređaj za pokazivanje brzine uključujući i njegovu ugradbu.

2.2. "Tip vozila s obzirom na uređaj za pokazivanje brzine"
znači vozila koja se međusobno ne razlikuju u ovim bitnim značajkama:

2.2.1 gume uobičajene ugradbe

2.2.2 ukupni prijenosni odnos koji uključuje redukciju ako je ugrađena
(broj okretaja na ulazu u brzinomjer po okretaju osovine koja pogoni uređaj
za pokazivanje brzine pri pravocrtnome gibanju vozila)

2.2.3 tip(ovi) uređaja za pokazivanje brzine; tip se mora odrediti dopuštenim
odstupanjima mjernog mehanizma brzinomjera, stalnicom uređaja i područjem
pokazanih brzina.

2.3. "Gume uobičajene ugradbe" označuje tip ili tipove guma
koje je za određeni tip vozila namijenio njegov proizvođač; zimske gume
ne smatraju se gumama za uobičajenu ugradbu.

2.4 "Uobičajeni radni tlak" označuje tlak puhanja zračnice
(u hladnome stanju) koji je odredio proizvođač vozila uvećan za 0.2 bara.

2.5 "Brzinomjer" je dio uređaj za pokazivanje brzine koji
u svakome trenutku pokazuje vozaču brzinu njegova vozila \*.

2.6 "Neopterećeno vozilo" je vozilo pripravno za vožnju, napunjeno
gorivom, sredstvom za hlađenje, uljem, alatom i rezervnim kotačem (ako
se to smatra uobičajenom opremom koju je propisao proizvođač), s vozačem
težine 75 kg, bez suvozača, neobvezatne opreme i tereta.

3. ZAHTJEV ZA HOMOLOGACIJU

3.1. Zahtjev za homologaciju tipa vozila s obzirom na uređaj za pokazivanje
brzine i njegovu ugradbu mora podnijeti proizvođač vozila ili njegov pravovaljano
opunomoćeni predstavnik.

3.2. Zahtjev mora biti praćen s niženavedenim dokumentima u tri primjerka
s ovim pojedinostima:

3.2.1. opis tipa vozila s obzirom na definicije navedene u točkama 2.2,
2.3, 2.4 i 2.5; tip vozila mora biti naveden.

3.3 Neopterećeno vozilo koje je predstavnik tipa vozila za koji se traži
homologacija mora se dopremiti tehničkoj službi (ovlaštenom laboratoriju)
koja vrši homologacijska ispitivanja.

3.4 Mjerodavna ustanova mora provjeriti postojanje zadovoljavajućih
dogovora radi osiguranja djelotvorna nadzora nad sukladnošću proizvodnje
prije izdavanja homologacije tipa.

4. HOMOLOGACIJA

4.1 Ako tip vozila koji je dostavljen na homologaciju prema ovomu pravilniku
ispunjava zahtjeve iz ovoga pravilnika s obzirom na uređaj za pokazivanje
brzine, uključujući i njegovu ugradbu, mora se izdati homologacija za taj
tip vozila.

4.2. Svakomu homologiranom tipu mora se dodijeliti homologacijski broj.
Njegove prve dvije znamenke moraju označivati broj niza najnovijih izmjena
ili dopuna Pravilnika objavljenih do vremena izdavanja homologacije. Jedna
ugovorna strana ne smije označiti istim brojem drugi tip vozila na koji
se odnose odredbe točke 8. ovoga pravilnika.

4.3 Obavijest o homologaciji ili o odbijanju homologacije određenoga
tipa vozila prema ovomu pravilniku mora biti dostavljena stranama u Ženevskome
sporazumu iz 1958. godine koje primjenjuju ovaj pravilnik u obliku formulara
koji je u skladu s modelom danim u dodatku 1. ovoga pravilnika, sa shemama
ugradbe koje je dostavio podnositelj zahtjeva za homologaciju na formatu
koji nije veći od formata A4 (210 x 297 mm) ili presavijenom na taj format
u odgovarajućemu mjerilu.

4.4 Na svako vozilo koje je homologirano prema ovomu pravilniku na lako
dostupnome mjestu koje je navedeno u izjavi o homologaciji mora se tako
da bude vidljiva postaviti međunarodna homologacijska oznaka koja se sastoji
od:

4.4.1 kružnice oko slova "E", iza kojeg se nalazi razlikovni
broj države koja je odobrila homologaciju1

4.4.2 broja toga pravilnika, iza kojeg se nalazi slovo R, crtice i homologacijskoga
broja koji su postavljeni desno od kružnice navedene u točki 4.4.1.

4.5 Ako je vozilo sukladno tipu vozila homologiranom prema jednomu ili
više drugih pravilnika koji su dodaci Sporazuma u istoj zemlji koja je
izdala homologaciju prema ovomu pravilniku, nije potrebito ponavljati simbol
propisan u točki 4.4.1; u tome slučaju dodatni brojevi i simboli za pravilnike
za koje je homologaciju izdala zemlja koja je izdala homologaciju prema
ovom pravilniku upisani su u uspravnim stupcima desno od simbola propisanog
u točki 4.4.1.

4.6 Homologacijska oznaka mora biti jasno čitljiva i neizbrisiva.

4.7 Homologacijska oznaka mora se postaviti blizu natpisne pločice proizvođača
vozila ili na njoj.

4.8 U dodatku 2. ovoga pravilnika prikazani su primjeri izgleda homologacijskih
oznaka.
\_\_\_\_\_\_
\* To ne uključuje pokazivač brzine kao dio tahografa ako
taj tahograf zadovoljava zahtjeve za homologaciju tipa koji ne dopuštaju
apsolutnu razliku između stvarne i pokazane brzine veću od vrijednosti
koje su dane u točki 5.3.

1 1 za Njemačku, 2 za Francusku, 3 za Italiju,
4 za Nizozemsku, 5 za Švedsku, 6 za Belgiju, 7 za Mađarsku, 8 za Češku
Republiku, 9 za Španjolsku, 10 za Jugoslaviju, 11 za Ujedinjeno Kraljevstvo,
12 za Austriju, 13 za Luksemburg, 14 za Švicarsku, 15 (prazno), 16 za Norvešku,
17 za Finsku, 18 za Dansku, 19 za Rumunjsku, 20 za Poljsku, 21, za Portugal,
22 za Rusku Federaciju, 23 za Grčku, 24 (prazno), 25 za Hrvatsku, 26 za
Sloveniju, 27 za Slovačku, 28 za Bjelorusiju, 29 za Estoniju, 30 (prazno),
za Bosnu i Hercegovinu, 32 - 36 (prazno) i 37 za Tursku. Iduće brojeve
po redu treba dodjeljivati ostalim državama po kronološkome redu po kojem
one potvrđuju Sporazum o prihvaćanju jednakih uvjeta za homologaciju i
međusobno priznavanje homologacije opreme i dijelova motornih vozila ili
po kojemu se one slažu s tim sporazumom, a tako određeni brojevi biti će
priopćeni od strane Glavnoga tajništva Ujedinjenih naroda ugovornim stranama
u tome sporazumu.

5. ZAHTJEVI

5.1 Predočnik brzinomjera mora biti postavljen u neposrednom vidnom
polju vozača te mora biti jasno vidljiv i po danu i u noći. Raspon naznačenih
brzina mora biti dostatno velik da obuhvati najveću brzinu koju je naveo
proizvođač za tip vozila.

5.1.1 Podjela ljestvice mora biti u odsječcima od po 1, 2, 5 ili 10
km/h. Vrijedosti brzine moraju biti prikazane na predočniku na sljedeći
način: kad najveća vrijednost na predočniku ne prelazi 200 km/h, vrijednosti
brzina moraju biti prikazane u odsječcima koji nisu veći od 20 km/h. Kad
najveća najveća vrijednost na predočniku prelazi 200 km/h, tada vrijednosti
brzina moraju biti prikazane u odsječcima koji nisu veći od 30 km/h. Prikazani
odsječci vrijednosti brzina ne moraju biti jednaki.

5.1.2 U slučaju vozila koja se proizvode za prodaju u zemljama u kojima
se upotrebljava britanski sustav jedinica, na predočniku moraju također
biti označene milje na sat (mph). Podjela ljestvice mora biti s 1, 2, 5
i 10 mph. Vrijednosti brzine na predočniku moraju biti prikazane u odsječcima
ne većim od 20 mph, s početkom od 10 mph ili 20 mph. Prikazani odsječci
vrijednosti brzina ne moraju biti jednaki.

5.2 Točnost uređaja za pokazivanje brzine mora se ispitati sukladno
sljedećemu postupku:

5.2.1 Vozilo mora biti opremljeno gumama za uobičajenu ugradbu; ispitivanje
treba ponoviti za sve tipove brzinomjera koje je proizvođač naveo.

5.2.2 Ispitivanje treba provesti na neopterećenu vozilu. Dodatna opterećenja
mogu se dodati u svrhe mjerenja. Težina vozila i njezina raspodijeljenost
po osovinama mora se navesti u izjavi o homologaciji (vidi točku 6. dodatka
1.).

5.2.3 Referentna temperatura uređaja za mjerenje brzine mora biti 23°C
± 5°C.

5.2.4 Tijekom svakog ispitivanja tlak guma mora biti jednak uobičajenu
radnom tlaku, kao što je navedeno u točki 2.4.

5.2.5 Vozilo treba ispitati pri sljedećim brzinama:

|  |  |
| --- | --- |
| Najveća brzina koju je naveo       proizvođač vozila (Vmax)                     (km/h) | Brzina pri ispitivanju (km/h) |
| 50 < Vmax Ł100   100 < Vmax Ł150    150 < Vmax | 40 i 80% Vmax (ako je    brzina pri ispitivanju ł 55)      40, 80 i 80% Vmax (ako je    brzina pri ispitivanju ł 100)               40, 80 i 120 |

5.2.6 Točnost mjerila koji se uporebljavaju za mjerenje stvarne brzine
vozila mora biti do ± 0.5 %.

5.2.6.1 Površina ispitne staze, ako se upotrebljava, mora biti ravna
i suha te osigurati potrebno prijanjanje.

5.2.6.2 Ako se za mjerenje upotrijebljava dinamometar s valjcima, promjer
valjaka mora biti barem 2 m.

5.3 Pokazana brzina nikada ne smije biti manja od stvarne brzine. Pri
brzinama ispitivanja koje su navedene u točki 5.2.5. i između tih brzina
mora postojati sljedeća zavisnost između brzine pokazane na predočniku
brzinomjera (V1) i stvarne brzine (V2):

0 Ł V1 - V2 Ł
V2/10 + 4 km/h

6. PREINAKA TIPA VOZILA

6.1 Svaka preinaka tipa vozila mora biti prijavljena mjerodavnoj ustanovi
koja je homologirala taj tip vozila. Ta ustanova može tada:

6.1.1 ili smatrati da nije vjerojatno da će učinjene preinake imati
znatniji nepovoljni učinak te da vozilo i dalje ispunjava postavljene uvjete

6.1.2 ili zatražiti novo izvješće ovlaštene tehničke službe odgovorne
za ispitivanja.

6.2 Potvrda o homologaciji ili o odbijanju homologacije, uz navođenje
pojedinosti o preinakama, mora biti priopćena postupkom navedenim u točki
4.3 stranama (državama supotpisnicama) Sporazuma koje primjenjuju ovaj
pravilnik.

7. SUKLADNOST PROIZVODNJE

7.1. Svako vozilo homologirano prema ovomu pravilniku mora biti proizvedeno
u skladu s homologiranim tipom zadovoljavanjem zahtjeva iz točake 5.

7.2. U cilju provjere zadovoljavanja zahtjeva iz točke 7.1. moraju se
provesti odgovarajuće provjere proizvodnje.

7.3. Posjednik homologacije mora posebice:

7.3.1. osigurati postojanje postupka za djelotvoran nadzor nad kakvoćom
proizvoda s obzirom na stavke koje su važne za usklađenost sa zahtjevima
iz točke 5.

7.3.2 osigurati da se za svaki tip vozila provedu djelotvorne provjere
s obzirom na uređaj za mjerenje brzina i njegovu ugradbu; posebice, za
svaki tip vozila treba provesti barem ispitivanja navedena u dodatku 3.
ovoga pravilnika

7.3.3 osigurati da se poduzmu sve mjere potrebne za ponovno uspostavljanje
sukladnosti odgovarajuće proizvodnje ako provjere provedene prema točki
7.3.2 pružaju dokaz o nesuklasnosti jednog ili više vozila sa zahtjevima
iz točke 5.

7.4 Mjerodavna ustanova koja je izdala homologaciju tipa može u bilo
koje vrijeme provjeriti metode nadzora nad sukladnošću koje se primjenjuje
u svakoj proizvodnoj jedinici.

7.5 U slučaju kad su zabilježeni negativni rezultati kod provjera prema
točki 7.4, mjerodavna ustanova mora osigurati poduzimanje svih potrebnih
koraka za ponovno uspostavljanje sukladnosti proizvodnje što je brže moguće.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dodatak 1

(Najveći format: A4 (210 x 297 mm)

(Mjerodavna ustanova)

. . . . . . . . . . . . . . . . . . . . . . . .

. . . . . . . . . . . . . . . . . . . . . . . .

. . . . . . . . . . . . . . . . . . . . . . . .

Izjava koja se odnosi na izdanu homologaciju (ili odbijenu ili povučenu

homologaciju) tipa vozila s obzirom na uređaj za pokazivanje brzine uk-
ljučujući i njegovu ugradbu prema pravilniku br. 39.

Homologacija br. . . . . . . . . Proširenje broj: . . . . . . . . .
. . . . . . . . . . . . .

1. Trgovački naziv ili marka vozila . . . . . . . . . . . . . . . .
. . . . . . . . . . . . . .

2. Tip vozila: . . . . . . . . . . . . . . . . . . . . . . . . . . .
. . . . . . . . . . .. . . . . . . .

3. Naziv i adresa proizvođača: . . . . . . . . . . . . . . . . . . .
. . . . . .. . . . . . . .

4. Ako je potrebno, ime i adresa predstavnika proizvođača: . . . . .
. . . . . .

. . . . . . . . . . . . . . . . . . . . . . . . . . . . . . . . . .
. . . . . . . . . . . . . .. . . . . . . .

5. Opis uređaja za pokazivanje brzine . . . . . . . . . . . . . . .
. . . .. . . . . . . .

. . . . . . . . . . . . . . . . . . . . . . . . . . . . . . . . . .
. . . . . . . . . . . . . .. . . . . . . .

5.1 Podaci o gumama za uobičajenu ugradbu: . . . . . . . . . . . . .
. . . . . . . .

5.2 Podaci o gumama ugrađenim za ispitivanje: . . . . . . . . . . .
. . . . . . . .

5.3 Prijenosni odnos u uređaju za pokazivanje brzine: . . . . . . .
. . . . . . . .

6. Masa ispitivanog vozila i njezina raspodjela po

osovinama . . . . . . . . . . . . . . . . . . . . . . . . . . . . .
. . . . . . . . . . . . . . . . .

7. Inačice: . . . . . . . . . . . . . . . . . . . . . . . . . . . .
. . . . . . . . .  .. . . . . . . .

8. Vozilo dostavljeno na homologaciju dana: . . . . . . . . . . . .
.. . . . . . . .

9. Tehnička ustanova odgovorna za provedbu homologacijskih

ispitivanja: . . . . . . . . . . . . . . . . . . . . . . . . . . . .
. . . . . . . . . . . . . . . . . .

10. Datum izvještaja o ispitivanju izdanog od te ustanove . . . . .
. . . . . .

11. Broj izvještaja o ispitivanju izdanog od te ustanove: . . . . .
. . . . . . .

12. Homologacija izdana/odbijena\*: . . . . . . . . . . . . . . . . .
. . . . . . . . .

13. Položaj homologacijske oznake na vozilu: . . . . . . . . . . . .
. . . . . . .

. . . . . . . . . . . . . . . . . . . . . . . . . . . . . . . . . .
. . . . . . . . . . . . . . . . . . .

14. Mjesto: . . . . . . . . . . . . . . . . . . . . . . . . . . . .
. . . . . . . . . . . . . . . .

15. Datum: . . . . . . . . . . . . . . . . . . . . . . . . . . . . .
. . . . . . . . . . . . . . .

16. Potpis: . . . . . . . . . . . . . . . . . . . . . . . . . . . .
. . . . . . . . . . . . . . . .

\_\_\_\_\_\_\_
(\*) Prekrižite što se ne primjenjuje.
\*\* Drugi broj dan je samo kao primjer.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Dodatak 2

         IZGLEDI HOMOLOGACIJSKIH OZNAKA

*Model A*                    (Vidi točku 4.4 ovoga pravilnika)

Gornja homologacijska oznaka postavljena na vozilo pokazuje da je odgo-
varajući tip vozila bio homologiran u Nizozemskoj (E 4) prema Pravilniku

br. 39. Homologacijski broj pokazuje da je homologacija bila izdana suklad-
no zahtjevima Pravilnika br. 39 u njegovu izvornome obliku.

*Model B*                   (Vidi stavak 4.5. ovoga pravilnika)

Gornja homologacijska oznaka postavljena na vozilo pokazuje da je odgova-
rajući tip vozila bio homologiran u Nizozemskoj (E 4) prema pravilnicima
br. 39
i br. 33 \*\*. Homologacijski brojevi pokazuju da su pravilnci br. 39 i 33
bili još
u njihovu izvornome obliku kad su bile izdane odgovarajuće homologacije.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Dodatak
3

        ISPITIVANJE TOČNOSTI BRZINOMJERA U CILJU PROVJERE
                                SUKLADNOSTI PROIZVODNJE

1. Uvjeti ispitivanja

Uvjeti ispitivanja moraju biti jednaki uvjetima danim u točkama 5.2.1
do 5.2.6 ovoga pravilnika.

2. Zahtjevi

Smatrat će se da je proizvodnja sukladna ovomu pravilniku ako se utvrdi
sljedeći odnos brzine pokazane na predočniku brzinomjera (V1) i stvarne
brzine (V2):

- u slučaju vozila kategorija M i N:

0 ŁV1 - V2 ŁV2/10
+ 6 km/h;

- u slučaju vozila kategorija L3, L4 i L5:

0 ŁV1 - V2ŁV2/10
+ 8 km/h

Naredba, NN 122/1999-1969
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)